4. Godkendelse af Skema B vedrørende 75 familieboliger i [adresse] (Åben)
Tidl. politisk behandling BY, 31.08.21, pkt. 4
Forventet sagsgang
ØK, BY
Lovgrundlag
Bekendtgørelse om støtte til almene boliger m.v.
SAGENS INDHOLD
Byrådet skal i denne sag tage stilling til Skema B vedrørende 75 almene familieboliger 
i [adresse] ([adresse]). Der har været afholdt licitation og AL2bolig, der er 
bygherre, ansøger om godkendelse af anskaffelsessummen før påbegyndelse af 
byggeriet (Skema B). 
Byggeriet blev udbudt som totalentreprise ultimo 2021. Totalentreprenøren, som vandt dette udbud, gik 
konkurs kort inden, at totalentreprisekontrakten blev underskrevet. Der har på denne baggrund været 
afholdt et nyt udbud ultimo 2022 og den vindende totalentreprenør er Erhverv og Boligbyg A/S. De vandt 
udbuddet ud fra kriteriet bedste forhold mellem pris og kvalitet. 
Da Skema A blev godkendt i august 2021, var maksimumsbeløbet for byggeriet 129,275 mio. kr. 
Maksimumsbeløbet udgør nu 140,916 mio. kr., som følge af, at der er sket en indeksregulering af 
maksimumbeløbet på ca. 8,5 % fra 2021 til 2023. For Favrskov Kommune har det den betydning, at udgiften 
til det kommunale grundkapitalindskud øges tilsvarende. Resultatet af udbuddet er en overskridelse af 
maksimumsbeløbet på 4,920 mio. kr., svarende til en samlet anskaffelsessum på 145,836 mio. kr. 
Som følge af kraftigt stigende byggepriser den senere tid, har Indenrigs- og Boligministeriet i september 
2022 udstedt en bekendtgørelse, som gør det muligt for boligorganisationer, der har fået Skema A tilsagn 
senest med udgangen af 2021, at ansøge om overskridelse af maksimumbeløbet med op til 20 % af den 
samlede anskaffelsessum. Der er en kvote på 1.400 almene boliger på nationalt plan, som kan få andel i 
rammen af projekter, som godkendes til at overskride maksimumbeløbet. Overskridelsen skal godkendes 
af både Landsbyggefonden (LBF) og kommunen.
AL2bolig har ansøgt om kommunens godkendelse af overskridelse af maksimumbeløbet med ca. 3,5 % 
svarende til 4,920 mio. kr. Der er i januar 2023 meddelt tilsagn om overskridelse af maksimumbeløbet fra 
LBF. Tilsagnet er givet på betingelse af kommunens godkendelse af Skema B. Tilsagnsbrevet er vedlagt 
som bilag.
VURDERING
De 75 familieboliger opføres centralt i Hinnerup midtby og fordeles i to huse kaldet ”[adresse]” og 
”[adresse]”. Byggeriet opføres som etagebyggeri i varierende højde på mellem 2 og 5 etager. 
Boligerne i stueetagen vil have egen terrasse, mens boligerne på de øvrige etager vil have altan. 
I tilknytning til boligerne etableres der flere fællesfaciliteter såsom fælles tagterrasser med drivhuse, 
aktivitetszoner for både børn og voksne samt et aktivitetshus. Der etableres overdækket parkeringsanlæg 
i en del af gårdrummet. Der vil være tilknyttet 61 parkeringspladser til byggeriet, ligesom der vil være 
cykelparkering. Antallet af parkeringspladser er i overensstemmelse med lokalplanens parkeringskrav på 
[adresse]: EMN-2022-00464
Dok-ID: 3486966
Sagsbehandler: nako
Byråd
28. februar 2023  19:00
1 p-plads pr. 100 m2 bolig. Hver bolig får desuden eget depotrum, hvoraf hovedparten placeres i 
kælderetagen.
Afdelingen kommer til at bestå af lejligheder på 2, 3, 4 og 5 værelser på mellem 63 m2 og 113 m2. Cirka en 
tredjedel af boligerne opføres som tilgængelighedsboliger, hvilket tilgodeser personer med særlige behov i 
forhold til indretningen. Der er lagt vægt på at skabe et varieret udbud af boligtyper, som tilgodeser mange 
forskellige familieforhold. Dette skal være med til at skabe en bred beboersammensætning. 
AL2bolig søgte i juni 2021 dispensation til et for-projekt forud for, at boligforeningen skulle sende projektet 
i udbud. Projektet er efterfølgende konkretiseret gennem udbuddet, og AL2bolig har i april 2022 fået 
dispensation fra lokalplanen, der muliggør opførelsen af det vindende projekt. 
Det reviderede projektforslag indeholder 6.130 m2 bebyggelse mod for-projektets 6.100 m2. De ekstra 30 
m2 skyldes mindre tilpasninger, der er vurderet nødvendige for at opføre projektet.
Realiseringen af byggeriet skal efter godkendelse af Skema B foregå i løbende i dialog med Teknik og Miljø 
således, at Favrskov Kommune har mulighed for at sikre, at projektet realiseres i overensstemmelse med 
lokalplanen og de relaterede dispensationer samt med gældende byggelovgivning.
Det bemærkes i den forbindelse, at godkendelse af Skema B er betinget af, at AL2bolig efterfølgende får 
byggetilladelse. Ud fra den nuværende tidsplan for projektet forventes det, at Favrskov Kommune kan give 
byggetilladelse i foråret 2023. På det foreliggende grundlag vurderer Teknik og Miljø, at projektet kan 
realiseres. 
ØKONOMI
Ifølge Skema B vil anskaffelsessummen for projektet være 140,916 mio. kr. Det er en stigning på 11,641 
mio. kr. i forhold til Skema A, der blev godkendt af Byrådet 31. august 2021. Skema B indeholder ikke den 
ansøgte overskridelse af maksimumbeløbet, idet denne skal godkendes og finansieres særskilt. Den 
samlede anskaffelsessum, inklusiv den ansøgte overskridelse, er på 145,836 mio. kr.
Anskaffelsessummen fordeler sig således ved Skema A og B:
Anlægsøkonomi
Budget Skema A
(inkl. moms)
Budget Skema B
(inkl. moms)
Grundudgifter
20,644 mio. kr.
20,580 mio. kr.
Entrepriseudgifter
97,924 mio. kr.
104,828 mio. kr.
Omkostninger
8,748 mio. kr.
13,378 mio. kr.
Gebyrer
1,959 mio. kr.
2,130 mio. kr.
Anskaffelsessum i alt
129,275 mio. kr.
140,916 mio. kr.
Forskellen mellem den samlede anskaffelsessum ved Skema A og B kan forklares med, at der er sket en 
indeksregulering af maksimumbeløbet fra 2021 til 2023, og at der er tilført 30 m2 ekstra byggeri. Årsagen 
til stigningen i posten omkostninger, skyldes hovedsageligt øgede udgifter i forbindelse med konkursen i 
form af ekstraordinære udgifter til rådgivning, juridisk bistand, udarbejdelse af nyt udbud og intern 
projektledelse. Der er desuden afsat 1,5 mio. kr. til indeksering af entreprisesummen udover 
fastprisperioden. 
Anskaffelsessummen finansieres således:
Realkreditlån (90 %)
126,825 mio. kr. 
Kommunalt grundkapitalindskud (8 %)
11,273 mio. kr.
Beboerindskud (2 %)
2,818 mio. kr.
Ovenstående betyder, at der er en samlet merudgift på 931.000 kr. til kommunalt grundkapitalindskud i 
forhold til Skema A, således det samlede kommunale grundkapitalindskud udgør 11,273 mio. kr. Stigningen 
er fordelt med 887.000 kr. som følge af indeksreguleringen fra 2021 til 2023 og 44.000 kr. som følge af de 
ekstra 30 m2 byggeri. Beløbet opkræves først, når der er aflagt endeligt byggeregnskab (Skema C). 
Udover ovennævnte anskaffelsessum ansøger AL2bolig om at overskride maksimumbeløbet med 4,920 
mio. kr. Som følge af den nye bekendtgørelse finansieres overskridelsen af maksimumbeløbet med et lån 
hos LBF på 90 % af overskridelsen og de resterende 10 % som et kommunalt lån. Det kommunale lån vil 
således udgøre 491.998 kr. og ydes på samme vilkår som grundkapitalindskud. Dvs. et rente- og afdragsfrit 
lån i op til 50 år. 
Byggeriet er, som led i processen om ansøgning om overskridelse af maksimumbeløbet, gennemgået med 
henblik på besparelser. Revisor har påset, at byggeriet ikke kan gennemføres i sin helhed uden at 
overskride maksimumbeløbet. 
Samlet set betyder det en øget kommunal merudgift på 1,423 mio. kr. i forhold til Skema A. Merudgiften til 
både grundkapitalindskud og lån til finansiering af overskridelse af maksimumbeløb finansieres af 
rådighedsbeløbet til grundkapitalindskud, som overføres fra 2022. 
Kommunen har ved Skema A tilsagnet påtaget sig en kommunal garanti for den del af lånene, som har 
pantesikkerhed udover 60 % af ejendommens markedsværdi. Ejendommens markedsværdi vurderes af 
långiver og opgøres først, når byggeriet er færdigt. 
Den foreløbigt beregnede husleje for familieboligerne vil udgøre 1.160 kr. pr. m2 pr. år, svarende til 7.830 
kr. for en lejlighed på 81 m2. Det er en stigning på 113 kr. pr. m2 pr. år i forhold til Skema A. Stigningen 
skyldes primært øgede kapitaludgifter og stigende driftsudgifter som følge af generelle prisstigninger i 
samfundet. 
AL2bolig vil ved udlejningen differentiere huslejen i forhold til placering og udsigt (herlighedsværdi) for at 
tilgodese ønsket om en bred beboersammensætning. Det er den ved Skema B godkendte foreløbige leje, 
som lægges til grund for opkrævning af husleje ved byggeriets færdiggørelse, og indtil det endelige 
byggeregnskab (Skema C) er godkendt. 
Job og Økonomi vurderer, at huslejeniveauet er rimeligt i forhold til byggeriets standard og placering. 
INDSTILLING
Direktøren for Job og Økonomi indstiller til Byrådet:
1.
At Skema B godkendes.
2.
At overskridelsen af maksimumbeløbet med 4,920 mio. kr. godkendes.
3.
At der gives et tillæg til anlægsbevillingen på 931.000 kr. til finansiering af det øgede 
grundkapitalindskud. Tillægget til anlægsbevillingen finansieres af det overførte rådighedsbeløb til 
grundkapitalindskud i 2022.
4.
At der gives et tillæg til anlægsbevillingen på 491.998 kr. til finansiering af lån til overskridelse af 
maksimumbeløbet. Tillægget til anlægsbevillingen finansieres af det overførte rådighedsbeløb til 
grundkapitalindskud i 2022.
5.
At den foreløbige husleje godkendes.
BESLUTNING
Økonomiudvalget, 21. februar 2023:
Fraværende: Ingen
Indstilles godkendt.
Byrådet, 28. februar 2023:
Fraværende: Ingen
Godkendt.
Bilag
1.
Skema B (3490403)
2.
Følgebrev (3491015)
3.
Tilsagn fra Landsbyggefonden (3493601)
4.
Illustrationsplan (2608186)
